கேள்வி: பொது உடல்நலவியல் என்பது என்ன?
பதில்: பொது நலம் அல்லது பொதுச் சுகாதாரம் (Public Health) என்பது ஒரு சமூகத்தின் நலத்தையும், அதை ஏற்படுத்தித் தரும் நல முறைமையையும் குறிக்கிறது. தொற்றுநோய் கட்டுப்படுத்தல், மருத்துவம், உணவு, நீர் தரக் கட்டுப்பாடு, சுற்றுச்சூழலைப் பேணல், அரசியல் பண்பாட்டு பொருளாதாரம் நலத்தைப் பேணல் என பல பொது நலக் கூறுகள் ஒரு தனிநபரின் உடல் உள நலத்தைத் தீர்மானிக்கின்றன. பொது நலத்தைப் பேண வெவ்வேறு நாடு வெவ்வேறு அணுகுமுறைகளை கையாளுகின்றன. அவற்றின் தரமும் பெரிய வேறுபாடுகளைக் கொண்டுள்ளது. கனடா, சுவீடன் போன்ற நாடுகளில் அரசு பொது நலம் தொடர்பான முழுமையான பொறுப்பையும் செலவையும் ஏற்று நடைமுறைப்படுத்துகிறது. பிற பல மேற்கு நாடுகளிலும், சீன மக்கள் குடியரசு, கூபா ஆகிய நாடுகளிலும் பொது நலத்தைப் பேணுவதில் அரசு முக்கியப் பங்கு வகிக்கிறது. இந்தியா, மற்றும் ஆப்பிரிக்கா நாடுகள் பலவற்றில் தனியாரே மருத்துவம் சேவைகளைப் பெரிதும் வழங்குகின்றனர். இங்கே தனிப்பட்ட நபரின் பொருளாதாரம் வலிமைக்கு ஏற்ப மருத்துவ சேவைகள் கிடைக்கின்றன. பகுப்பு:நலம்